Deg uswir n yiman, neṣṣaweḍ nekkes-d akk ismawen n yiwudam, imi yettuneḥsab d isali amezwaru fell-as, anda i nufa kra yefka-asen ismawen uzzigen, wid i yellan deg tmetti taqbaylit tatrart, d imaynuten ur llin ara yakan di tmetti tansayt, gar yismawen-agi ad nebder: Anir(d lmalayek), Tira (Ajarred), ismawen-agi twehhin yal tikelt ma ara sen-isel yiwen ɣer yisem n tɣawsa neɣ ɣer umdan nniḍen, ayen iwumi neqqar s tefransist (Eponyme) am wakken i d-nufa amaru tuget n yiwudam-is ur asen-yefki ara isem, yefka-asen ismawen imugna, Md: amɣar, yemma-s n Anir, amsujji n tnefsit, anemhal, ayagi yessebgan-d limarat n tsekla tamensayt.